Author: ***
Last saved by: spano
Company: MP SR

N á v r h

K o m u n i k é

	Vláda Slovenskej republiky na zasadnutí dňa ..........2002 prerokovala a schválila Správu o realizácii opatrení Programu protipovodňovej ochrany do roku 2010 a o ich aktualizácii z hľadiska priorít a s ohľadom na ochranu hlavného mesta SR Bratislavy. 
	Obsahom správy je vyhodnotenie opatrení „Programu protipovodňovej ochrany do roku 2010“, ktorý vláda schválila uznesením č. 31 z 19. januára 2000 a návrh na ďalší postup.
	Na základe skúseností z povodní v roku 2002 u nás i v iných štátoch strednej Európy sa v rámci aktualizácie Programu väčší dôraz kladie na opatrenia zamerané na ochranu území s najväčšou koncentráciou obyvateľstva a území s významným hospodárskym potenciálom.
	Vláda konštatovala, že „Program ...“ sa plní len v obmedzenej miere najmä z dôvodu nedostatku finančných prostriedkov a uložila rad opatrení, ktorými sa má zabezpečiť zlepšenie jeho plnenia. Jednou z možností zabezpečenia plnenia úloh Programu je jeho spolufinancovanie z rôznych zdrojov zahraničnej pomoci a programov predvstupovej pomoci Európskej únie.